kardosdrur/scandi-wiki huggingface dataset:
Grand Central Terminal

Grand Central Terminal er en jernbanestation på Manhattan i New York. Stationen ligger centralt i Midtown, på 42. gade og Park Avenue. Det er verdens største jernbanestation målt i antal perroner: 44 perroner med i alt 67 spor, fordelt på to niveauer under gadeplan.

Grand Central betjener hovedsageligt toglinjer for dagpendlere og andre tilrejsende fra områder i delstaterne New York og Connecticut. Stationen er også et vigtigt knudepunkt for undergrundsnettet i New York.

Den nuværende stationsbygning blev opført i etaper mellem 1903 og 1913. Bygningen er designet i stilarten Beaux-Arts og er en af New Yorks mest storslåede offentlige bygninger.

Se også 
 Agern (restaurant)

Referencer

Eksterne henvisninger 

 Grand Central Terminal

Bygninger, konstruktioner og anlæg på Manhattan
Jernbanestationer i USA
The Sandman

The Sandman er en tegneserie skabt af Neil Gaiman. Serien blev udsendt i 75 numre i perioden 1989-1996 af det amerikanske forlag DC Comics. Efterfølgende er serien udkommet i ti samlealbum. Den anses for en af de mest sofistikerede og ambitiøse moderne tegneserier og har fået status som et popkulturelt fænomen. Sandman er desuden den eneste tegneserie der har modtaget prisen World Fantasy Award i kategorien Short Fiction for historien A Midsummer Night's Dream.

Hovedpersonen Dream (drøm), den udødelige personificering af drømme, desuden kendt som Morpheus, Sandman og diverse andre navne. Han er en af The Endless, De Uendelige som altid har eksisteret og som altid vil eksistere. Serien indledes med at Dream tages til fange og udvikles siden til en lang række sammenvævne historier med indslag af såvel klassiske som moderne mytologi. Hovedpersonen Dream udvikles i løbet af serien til den typiske tragiske helt.

Ekstern henvisning 
 The Sandman på ComicWiki

Referencer 

Tegneserier fra USA
Midtown

Midtown er et stort område på Manhattan i New York. Det kommercielle kerneområde regnes normalt som afgrænset af 40th Street i syd og 59th Street mod Central Park i nord, og af 3rd Avenue i øst og 9th Avenue i vest. Mange regner også hele området mellem floderne East River og Hudson River på begge sider af Manhattan, fra 30th Street og op til Central Park, som Midtown.

Midtown er det travleste enkeltstående kommercielle område i USA, med størstedelen af New Yorks skyskrabere indenfor sine grænser. Mere end tre millioner mennesker arbejder dagligt i Midtown, og områder som 5th Avenue og Times Square har et betydeligt antal erhvervslejemål.

Kendte bygninger og institutioner i Midtown 
 Bank of America Tower
 Empire State Building
 Chrysler Building
 Rockefeller Center
 FNs hovedkvarter
 Trump Tower
 Grand Central Terminal
 New York Public Library
 Museum of Modern Art
 Carnegie Hall
 Saint Patrick's Cathedral

Eksterne links 
 Midtown Manhattan Directory 
 Midtown Manhattan Panoramas
Willy-August Linnemann

Willy-August Linnemann (født 4. juni 1914 i Harreslevmark, Sydslesvig, død 22. august 1985 i Gentofte) var en dansk forfatter.

Linnemann blev født af dansk-sydslesvigske forældre i Harreslevmark ved Flensborg. Han gik på Duborg-Skolen og senere på Vestjysk Gymnasium i Tarm, hvorfra han blev student i 1933. I vinteren 1934-35 var han elev på Askov Højskole. Derefter begyndte han at læse på Københavns Universitet. I 1936 blev han dansk statsborger. Tre år senere debuterede han med romanen Sangen om de lyse nætter. Senere fulgte Natten før Freden (1945) og Mit Land laa i Mørke (1949). Romanerne fokuserede på menneskernes skæbne under krigen. I 1953 fulgte rejsebogen Syd for Pyrenæerne. Linnemanns hovedværk er de fem bind store såkaldte Europafortællinger (1958-66), der følger en sønderjysk slægts udvikling gennem flere århundreder. Fra 1968 til 1974 skrev han endnu en romanserie på i alt syv bind om det moderne grænseland, begyndende med Fabrikanten i 1968 og afsluttet med Protestanten i 1974. En gennemgående træk i romanserien er kritikken af det højt industrialiserede velfærdssamfund. Linnemann skrev også en række hørespil og skuespillet Slesvig, der opførtes på Folketeatret i 1946. Linnemann var stærk præget af sin opvækst i Sønderjylland. Han skrev ud fra en værdi-konservativ samfundskritik og forsøgte at forbinde den lokale med den fælleseuropæiske ide.

Villy-August Linnemann fik en række danske litteraturpriser. I 1958 modtog han Gyldendal-prisen, et år senere fulgte Kritikerprisen og i 1968 modtog han Holberg-medaljen. Han døde den 22. august 1985 i Gentofte.

Bibliografi 
 Natten før Freden (1945)
 Mit Land laa i Mørke (1949)
 Sangen om de lyse nætter (1939)
 Syd for Pyrenæerne (1953)
 Europafortællinger i 5 bind (1958-66)
 Fabrikanten (1968)
 Planlæggeren (1969)
 Handelsmanden (1970)
 Helbrederen (1971)
 Forkynderen (1972)
 Lovgiveren (1973)
 Protestanten (1974)
 Himlens genskær i byens ruder (1975)
 Lyset mellem træerne (1976)
 Bølgerne på fjorden (1977)
 Blæsten gennem gaderne (1978)
 Hyldest til en By (1983)

Priser og hæder 
 1959 Kritikerprisen
 1960 Boghandlernes gyldne Laurbær
 1968 Holberg-medaljen

Eksterne referencer 
 
Biografi af Linnemann

Romanforfattere fra Danmark
Rejsebogsforfattere fra Danmark
Modtagere af Boghandlernes gyldne Laurbær
Danske sydslesvigere
Dansksprogede forfattere fra Sydslesvig
Dansksprogede forfattere fra Danmark
Modtagere af Søren Gyldendal-prisen
Danskere nomineret til Nordisk Råds Litteraturpris
Modtagere af Holbergmedaljen
Kunstværk

[[File:P S Krøyer 1899 - Sommeraften ved Skagens strand. Kunstneren og hans hustru.jpg|thumb|Kunstværket 'Sommeraften ved Skagens strand'' af P.S. Krøyer 1899]]
Et kunstværk er et produkt af en kunstners arbejde, for eksempel et maleri, en bog, en film, en skulptur, et digt eller et musikstykke, som enten er lavet for at en smuk ting i sig selv eller et symbolsk udtryk uden praktisk anvendelse. En kunstners eller et museums betydeligste værk(er) benævnes ofte som hovedværk(er).  I nogen sammenhænge udnævnes det bedste værk som en kunstner, forfatter eller komponist har lavet som et mesterværk eller magnum opus'''.

Værkbegrebet nævnes ofte som en historisk og teoretisk forståelsesramme, der adskiller faget kunsthistorie/kunstvidenskab fra visuel kultur-studier, hvor en bred vifte af visuelle produkter undersøges.

Eksempler 
 Glas
 Ler
 Maleri
 Skulptur
 Tegning
 Textil
 Giclée
Fotografi

Se også 
 Værkshøjde
 Kunst

Værk
Entiteter
Thomas Lundin

Thomas Lundin (født 7. april 1974) er en finsk sanger og tv-vært, bedst kendt i Danmark for sin medvirken i "Før Grand Prix"-programmerne der vises på DR1 i ugerne op til Eurovision Song Contest.

Personer fra Finland
Kabát

Kabát er en tjekkisk hardrock musikgruppe, bedst kendt internationalt fra Eurovision Song Contest 2007, da de repræsenterede Tjekkiet med sangen "Malá Dáma".

Biografi

Eurovision Song Contest 
Kabát blev i 2007 den første repræsentant Tjekkiet sendte af sted til konkurrencen nogensinde. Det blev dog ikke nogen køn debut, da gruppen blev placeret allersidst (nummer 28) i semifinalen.

Medlemmer 
 Josef Vojtek
 Milan Špalek
 Tomáš Krulich
 Ota Váňa
 Radek Hurčík

Eksterne links 
 Kabáts officielle Website
 Kabáts Fanside

Musikgrupper fra Tjekkiet
Tjekkiets Eurovision Song Contest-deltagere
Deltagere ved Eurovision Song Contest 2007
Stepnica

Stepnica () er en by i det vestlige Polen, i zachodniopomorskie voivodskab (Stettin Byområde, mellem byer Goleniów og Wollin). Stepnica ligger ved munding Oders (Roztoka Odrzańska) til Stettin-noret (polsk: Zalew Szczeciński, tysk: Stettiner Haff), i Nedre Oderdal. Kommunale loven blev givet den 1. januar 2014.

 befolkning: 2.067 (2006)

Transport 
 havn i Stepnica
 Lufthavn i Goleniów (24 km)
 vej til Goleniów og Wolin
 Jernbane

Seværdigheder 
 Kirke (18. århundrede) i Stepnica

Natur (omegn) 
 strand (munding Oders – Roztoka Odrzańska)
 Vådområde
 Goleniowska Skoven

Byer ved Stepnica 
 Goleniów
 Wolin
 Police (vest for Oder)

Landsbyer ved Stepnica 
 Gąsierzyno
 Kopice
 Czarnocin
 Żarnowo
 Przybiernów
 Babigoszcz
 Święta ved floden Oder (østlige bred) ved Police

Referencer

Eksterne henvisninger 

Stepnica

Havnebyer i Polen
Abbie

Abbie er Homer Simpsons engelske halvsøster fra The Regina Monologues. Hun ser ud som en kvindelig udgave af Homer bortset fra at hun er dame og er halv-britisk. Tydeligvis er hun en biologisk Simpson (bortset fra hendes udseende og personlighed, hun er bare født omtrent et år efter bedstefar Abe Simpsons forhold til hendes mor) hun er ikke officielt kendt af familien, og aldrig blevet kaldt en.

Figurer i The Simpsons
Center for bæredygtig og grøn kemi

Danmarks Grundforskningsfonds Center for bæredygtig og grøn kemi (Center for Sustainable and Green Chemistry – CSG) er med en årlig produktion på mere 50 videnskabelige artikler i internationale fagtidsskrifter den største forskningsenhed i Danmark der beskæftiger siger med grundforskning i kemi. CSG er en del af Institut for Kemi ved Danmarks Tekniske Universitet. Det blev tidligere ledet af professor Claus Hviid Christensen og er desuden arbejdsplads for mere end 25 videnskabelige medarbejdere, fortrinsvis ph.d. studerende.

Eksterne henvisninger 
 Center for bæredygtig og grøn kemi .

Forskningsinstitutioner i Danmark
Danmarks Tekniske Universitet
Bæredygtighed
5OZ20

5OZ20 var verdens nordligste FM-stereo radiostation. Den befinder sig på Thule Air Base og sender på frekvensen 97,1 MHz med 100W. Radiostationen er oprettet 6. marts 1965 og er ikke længere aktiv. Den sendte døgnet rundt og var drevet af frivillige. Efter Vectrus Services 1. oktober 2017 overtog serviceopgaven, lukkede 5OZ20. 

DR og 5OZ20 arbejdede sammen i en årrække midt i 1970erne, hvor der sendtes julehilsner fra ansatte på Thule Air Base til pårørende i Danmark. Optagelserne foregik over en måned før de blev sendt på DR. Båndet blev sendt til Danmark med fly og det blev foregivet, at der var tale om en direkte udsendelse.

5OZ20 sendte dengang dagligt flere nyhedsudsendelser, hentet fra DRs kortbølgeudsendelser. Kvaliteten var svingende. DR´s udsendelser på kortbølge blev de sidste år sendt via NRK´s kortbølgesender i Norge. Tjenesten ophørte pr. 31. december 2003. 

Thule Air Base og 5OZ20 har en fælles "kendingsmelodi" "Top of the World" med The Carpenters.

Eksterne henvisninger 
 Historien om Radio 5OZ20

Radiostationer fra Danmark
Etableret i 1965
Eriekanalen

Eriekanalen er en menneskeskabt kanal i staten New York i USA, der løber fra Hudson-floden (nær byen New York) til Lake Erie, og dermed forbinder den De Store Søer med Atlanterhavet. Selvom kanalen oprindeligt blev foreslået i 1699, var det ikke før 1798, at Niagara Canal Company blev grundlagt og påbegyndte forberedelserne til anlæggelsen. Den første sektion af kanalen blev færdiggjort i 1819, mens hele kanalen åbnedes 26. oktober 1825. Den er 584 kilometer lang 12 meter bred og 1,2 meter dyb. Der er 83 sluser på kanalen, der hver er 27 x 4,5 meter. 

Kanalen resulterede i en massiv befolkningstilvækst i det vestlige New York, og åbnede vestligere egne til bosættelse. 

Kanaler i USA
Bygninger, konstruktioner og anlæg i New York
Rúrik Gíslason

Rúrik Gíslason (født 25. februar 1988) er en islandsk fodboldspiller, der spiller i den tyske 2. Bundesligaklub SV Sandhausen og på det islandske landshold. Han har tidligere spillet for de danske klubber Viborg FF, OB og FCK.

Han fik debut for det Islandske landshold den 22. marts 2009, hvor han fik 81 minutter på banen.

I 2009 skiftede han fra Viborg FF til Odense Boldklub. Her nåede han at spille indtil 3. september 2012, hvor F.C. København købte ham fri af kontrakten, og underskrev en 4-årig kontrakt med spilleren. I sommerpausen 2015 solgte FCK Rúrik Gíslason til FC Nurnberg.

Gíslason repræsenterede Islands U-21 landshold ved Europamesterskabet 2011 i Danmark. For A-landsholdet var han med ved VM 2018 i Rusland.

Spillerkarriere 
 → 2005: HK Kópavogur
 2005 → 2007: Charlton Athletic FC
 2007 → 2009: Viborg FF
 2009 → 2012: Odense Boldklub
 2012 → 2015: F.C. København
 2015 - : FC Nürnberg

Kampe

A-Landshold

Viborg FF – sæson 2008/09

Viborg FF – sæson 2007/08

Eksterne henvisninger

Referencer 

Fodboldspillere fra Island
Deltagere ved verdensmesterskabet i fodbold 2018
Fodboldspillere fra Odense Boldklub
Fodboldspillere fra Viborg FF
Fodboldspillere fra Charlton Athletic F.C.
Fodboldspillere fra FC København
Fodboldspillere fra 1. FC Nürnberg
Fodboldspillere fra Handknattleiksfélag Kópavogs
Jesper Andersen

Jesper Andersen (født 31. maj 1979) er en dansk tidligere fodboldspiller.

Forsvarsspilleren har spillet for OB, AGF, Viborg FF og senest FC Hjørring..

Klubkarriere 
I 2008 stoppede Jesper Andersen karrieren på grund af skader. Året efter kom han dog i så god form, at han stillede op for FC Hjørring der på daværende tidspunkt spillede i 2. division. Efter blandt andet en oprykning og en tid som spillende assistenttræner, indstillede han i september 2011 karrieren, da skader endnu en gang satte en stopper for fodboldspillet. Han fik efterfølgende et job i det private erhvervsliv.

Han nåede i alt at spille 167 kampe og score 3 mål i Superligaen.

Trænerkarriere 
Efter karrierestoppet er Jesper Andersen blevet træner i serie 3-klubben Møldrup/Tostrup IF, hvor han danner trænerduo med den tidligere Superligaspiller Thomas Andie.

Referencer

Eksterne henvisninger 

Fodboldspillere fra Danmark
Fodboldspillere fra Viborg FF
Fodboldspillere fra AGF
Fodboldspillere fra Odense Boldklub
Fodboldspillere fra FC Hjørring
Personer fra Odense
Thomas Tengstedt

Thomas Tengstedt (født 15. maj 1975) er en forhåndværende dansk fodboldspiller, som spillede det meste af hans karriere i Viborg FF.

Tengstedt har spillet i Viborg FF siden slutningen af 90'erne og spillede både som venstre back og midterforsvarer.

Tengstedt stoppede karrieren den 14. maj 2009 efter 11 år, 233 kampe og 12 mål hos Viborg FF.

Eksterne henvisninger 

Fodboldspillere fra Danmark
Fodboldspillere fra Viborg FF
Robert Åhman-Persson

Robert Åhman-Persson (født 26. marts 1987 i Uppsala) er en svensk fodboldspiller, der siden 2010 har været på kontrakt med den svenske Allsvenskan-klub AIK Fotboll.

Han kom til Viborg FF fra AIK Stockholm i sommeren 2007. Det blev kun til én sæson i den grønne trøje, inden han i sommeren 2008 blev solgt til Malmö FF. I 2010 skiftede han igen til AIK fra Stockholm.

Eksterne henvisninger 
 Robert Åhman-Perssons profil på Svenska Fotbollförbundets hjemmeside.

Referencer 

Fodboldspillere fra Sverige
Fodboldspillere fra Viborg FF
Fodboldspillere fra Malmö FF
Fodboldspillere fra AIK Fotboll
Thomas Frandsen

Thomas Kleis Frandsen  (født 25. marts 1976) er tidligere professionel dansk fodboldspiller og nuværende T+ træner i Viborg FF. Som fodboldspiller spillede han hovedsageligt som midtbanespiller og midterforsvarer.

Karriere

Viborg FF 
Han fik sit gennembrud i Viborg FF i 1990'erne, hvor han blandt andet var inde omkring landsholdet. Han spillede sin eneste landskamp den 17. april 2002, da han afløste René Henriksen efter 66 minutter i en venskabskamp mod .

FC Midtjylland 
I januar 2003 skrev Frandsen kontrakt med ærkerivalen FC Midtjylland, som han kunne skifte transferfrit til da hans kontrakt med Viborg FF udløb i sommeren 2003.. Skiftet fra Viborg FF til FC Midtjylland var meget upopulært blandt Viborg FF's fans, og Thomas Frandsen blev blandt andet chikaneret på sin hjemmeadresse, hvor vrede fans havde efterladt nedladende billeder på hans hoveddør.

Viborg FF (2005-2008) 
To år senere i sommeren 2005 vendte han tilbage til Viborg FF. Han stoppede i klubben i 2008, da han ikke kunne enige med klubben om en forlængelse.

Skive IK 
Herefter skiftede han til Skive IK, hvor han blev ansat på en to-årig kontrakt som spillende assistenttræner. Her skulle han danne trænertrio med cheftræner Michael Hansen og klubbens anden assistenttræner Michael S. Jensen Efter eget ønske stoppede han dog allerede efter et år i klubben.

Holstebro Boldklub 

I sommeren 2015 blev han ansat som træner i Holstebro Boldklub

Eksterne henvisninger

Referencer 

Fodboldtrænere fra Danmark
Fodboldspillere fra Danmark
Fodboldspillere fra Viborg FF
Fodboldspillere fra Skive IK
Fodboldspillere fra FC Midtjylland
Fodboldtrænere fra Skive IK
Personer fra Viborg
Luiz Carlos Junior

Luiz Carlos de Souza Pinto (født 31. august 1980), også kaldt Sjakalen pga. hans hårde spark, er en brasiliansk fodboldspiller – angriber. Han har tidligere spillet for Viborg FF, hvor han nåede at score to mål i det halve år, han var lejet af klubben. Det var i efteråret 2007.

Eksterne henvisninger 

Fodboldspillere fra Brasilien
Fodboldspillere fra Viborg FF
George Popkhadze

George Popkhadze (født 25. september 1986) er en georgisk professionel fodboldspiller, der spiller for ?. 

Han kom til Viborg FF i sommeren 2006 på en free transfer, hvor han fik en kontrakt på et halvt år, men den blev forlænget, da han viste sit potentiale i Royal League.

I Viborg FF blev han hurtigt en populær skikkelse blandt klubbens fans. Blandt andet blev han kåret til 'Årets spiller' af klubbens fans for sæsonen 2007/2008. For samme år vandt han klubbens officielle pris for årets fighter.

Efter Viborg FFs hjemmekamp 5. november 2010 mod FC Fyn opstod der rygter om Popkhadze havde haft et skænderi med træner Lars Søndergaard under træningen før kampen, og at dette var grunden til at Popkhadze end ikke var på holdkortet til kampen mod FC Fyn. Lars Søndergaard tog efterfølgende stærkt afstand fra den form for journalistik og kaldte historien for "En værre løgnhistorie". Den 23. november 2010 meddelte klubben at George Popkhadze fik ophævet sin kontrakt med øjeblikkelig virkning, på grund af spilleren havde hjemve til Georgien.

I foråret 2011 underskrev Popkhadze kontrakt med den georgiske klub FC Zestafoni. I sommeren 2011 underskrev han en 1-årig kontrakt med den østrigske klub SK Sturm Graz.

Han spillet 7 kampe for Georgiens fodboldlandshold.

George Popkhadze er gift og har en datter.

Eksterne henvisninger 

 George Popkhadze på 90minut.pl
 George Popkhadze på national-football-teams.com

Referencer 

Fodboldspillere fra Georgien
Fodboldspillere fra Viborg FF
Fodboldspillere fra Olympiakos
Fodboldspillere fra Sturm Graz
Fodboldspillere fra Jagiellonia Bialystok
Christian Overby

Christian Overby (født 23. august 1985 i Thorning) er en dansk fodboldspiller, der spiller for HB Køge Han spillede i perioden fra 2012 til 2018 for Vendsyssel FF.

Han kan spille forsvar og midtbane i venstre side.

Klukarriere 
Han har spillet i Viborg FF og fik sin debut for 1. holdet 13. maj 2007 på udebane mod Esbjerg fB, hvilket resulterede i en kontrakt som løb til sommeren 2008. Han blev dog solgt til Hobro i januar 2008. Her spillede han ét år, blandt andet sammen med sin yngste lillebror Morten, der nu spiller for Kjellerup IF i 2. division. Den andenyngste bror Thomas spiller for 2. holdet i Viborg FF, i mens den ældste af lillebrødrene Steffen, ikke spiller fodbold på højere niveau. 

1. januar 2009 tiltrådte Overby på en 2-årig kontrakt hos Blokhus FC. Efter en prøvetræning hos superligaklubben Silkeborg IF i efteråret 2010, forlængede Overby og Blokhus i december 2010 kontrakten så den var gældende frem til 30. juni 2012.

I sommeren 2012 skiftede han til Vendsyssel FF, efter at Blokhus var rykket ned i 2. division. Her spillede han frem til sommeren 2018, hvor kontrakten ikke blev forlænget.

Det blev i samme ombæring offentliggjort, at Overby efter sommerpausen 2018 skulle spille for sjællandske HB Køge.

Referencer

Eksterne henvisninger 

 

Fodboldspillere fra Danmark
Fodboldspillere fra Viborg FF
Fodboldspillere fra Hobro IK
Fodboldspillere fra Jammerbugt FC
Fodboldspillere fra FC Hjørring
Fodboldspillere fra Vendsyssel F.F.
Fodboldspillere fra HB Køge
Personer fra Jylland
Zoltán Balog

Zoltán Balog (født 22. februar 1978) er en ungarsk fodboldspiller, der spiller for den ungarske klub Gyirmót SE.

Han kom til Viborg FF i sommeren 2007 fra Ferencvárosi TC, men fik begrænset succes i den sæson hvor klubben rykkede ned.

Balog flyttede tilbage til Budapest og Ferencvarosi TC præcis ét år efter starten i Viborg.

Landshold 
Zoltán Balog fik debut for Ungarns fodboldlandshold den 31. maj 2005, da Frankrigs fodboldlandshold vandt hjemmekampen i Metz med 2-1. Han har i alt spillet 6 kampe for nationalmandskabet.

Referencer 

Fodboldspillere fra Viborg FF
Fodboldspillere fra Ungarn
Verdensby

En verdensby er en almindelig betegnelse for en by, der spiller en afgørende rolle i verden, hvad angår kultur og økonomi.

Generelt anses New York, London, Tokyo og Paris for at være de fire dominerede verdensbyer. Dertil kommer "sekundære" verdensbyer som Hongkong, Singapore, Milano, Berlin, Toronto, Chicago, Los Angeles med flere. De til stadighed voksende byer, både økonomisk og befolkningsmæssigt, gør at det kan være nødvendigt at udvide begrebet, så nogle af de nuværende sekundære byer kommer op i samme klasse som de fire dominerede, og at nye byer kommer ind under begrebet verdensby.

Kendetegnende for en verdensby er dens dominerede rolle inden for forskellige dele af samfundet: i byen er der statslige myndigheder, store internationale virksomheder, børser, storbanker og internationale organisationer.

GaWC Inventory of World Cities (1999) 
I 1999 offentliggjorde Globalization and World Cities Study Group & Network (GaWC) på Loughborough University i Storbritannien en liste over verdensbyer i økonomisk forstand, på baggrund af deres betydning inden for advanced producer services: revision, reklame, bank og advokatvæsen.  For hvert af de fire tjensteydelsesområder, blev der fastslået centre og tildelt point. Førende centre fik tre point, større centre to point, mindre centre et point. Pointene blev lagt sammen for hver by, hvilket gav følgende liste:

Alfa-verdensbyer 
 12 point: London, New York, Paris, Tokyo
 10 point: Chicago, Frankfurt am Main, Hongkong, Los Angeles, Milano, Singapore

Beta-verdensbyer 
 9 point: San Francisco, Sydney, Toronto, Zürich
 8 point: Bruxelles, Madrid, Mexico City, São Paulo
 7 point: Moskva, Seoul

Gamma-verdensbyer 
 6 point: Amsterdam, Boston, Caracas, Dallas, Düsseldorf; Geneve, Houston, Jakarta, Johannesburg, Melbourne, Osaka, Prag, Santiago de Chile, Taipei, Washington, D.C., Minsk
 5 point: Bangkok, Beijing, Montréal, Rom, Stockholm, Warszawa, Zagreb 
 4 point: Atlanta, Barcelona, Berlin, Buenos Aires, Budapest, København, Hamborg, Istanbul, Kuala Lumpur, Manilla, Miami, Minneapolis, München, Shanghai

Reference

Ekstern henvisning 
 Globalization and World Cities Study Group & Network (GaWC)

Byplanlægning
Landsogn

Landsogn kan betyde:

 Ethvert sogn som ligger på landet. Historisk i Danmark vil det sige hverken i en købstad eller i København.
 Et købstadslanddistrikt, det vil sige en del af et købstadssogn som ligger uden for købstadens grænser

Se også 
 Sognekommune – bestod i Danmark normalt af et eller flere landsogne
 Sogne i Danmark
Bảo Đại

Bảo Đại (Hán tự: , født 22. oktober 1913, død 30. juli 1997) var den trettende og sidste hersker af Nguyen-dynastiet. Han var konge af Annam fra 1926 til 1945 og kejser af Vietnam fra 1945 til 1949.

Da Japan fjernede den franske administration i marts 1945, blev landet derefter styret gennem Bảo Đại. På dette tidspunkt omdøbte han sit land til "Vietnam". Han abdicerede i august 1945, da Japan overgav sig. Fra 1949 til 1955 var Bảo Đại statschef for staten Vietnam (Sydvietnam). Bảo Đại blev kritiseret for at være for tæt forbundet med Frankrig og tilbringe meget af sin tid udenfor Vietnam. Statsminister Ngô Đình Diệm slog ham til sidst i en bedragerisk folkeafstemning i 1955.

Da Japan overgav sig til de allierede i august 1945, forsøgte Viet Minh under Hồ Chí Minh at overtage magten. Hồ Chí Minh overtalte Bảo Đại til at abdicere den 25. august 1945 og overdrage sin myndighed til Viet Minh, hvilket tjente til at styrke deres legitimitet i det vietnamesiske folks øjne. Bảo Đại blev udnævnt til "højeste rådgiver" for den nye regering i Hanoi, der erklærede sin uafhængighed den 2. september.

Referencer

Eksterne henvisninger 

Personer fra Vietnam
Kejsere
Storkors af Æreslegionen